資官縣

資官縣。晉置冶官縣；南齊後廢，訛作治官縣；隋復置，又訛治作咨官縣；唐又訛咨作資。唐武德初，屬嘉州。貞觀六年，屬榮州「資官　漢南安縣地，晉置資官縣。武德初，屬嘉州。貞觀六年，來屬」。《舊唐書》卷四十一劍南道榮州中「榮州和義郡，中。武德元年析資州置，治公井，六年徙治大牢，永徽二年徙治旭川。土貢：紬、班布、葛、利鐵、柑。戶五千六百三十九，口萬八千二十四。縣六。有威遠軍。旭川，中下。貞觀元年析大牢置。應靈，中下。本大牢，景龍二年省雲州及羅水、雲川、胡連三縣入焉。天寶元年更名。有鹽。公井，中下。武德元年置。有鹽。資官，中下。本隸嘉州，武德六年來屬。有鹽，有鐵。威遠，中下。貞觀元年析置婆日、至如二縣。二年以瀘州之隆越來屬。八年省婆日、至如、隆越入焉。有鹽。和義。中下。本隸瀘州，貞觀八年來屬」。《新唐書》卷四十二榮州和義郡。宋代仍屬榮州「榮州，下，和義郡，軍事。乾德五年，廢和義縣。端平三年，擇地僑治。寶祐後廢。崇寧戶一萬六千六百六十七，口五萬二千八十七。貢斑布。縣四：榮德，中下。舊名旭川。治平四年改。熙寧四年，省公井縣為鎮入焉。有鹽監一，端平三年廢。威遠，中。資官，中。有鹽井。應靈。中下。有鹽井」。《宋史》卷八十九榮州。元省。

註釋

Category:唐朝縣份